Karlina Supelli

Karlina Rohima Supelli utawi ingkang langkung misuwur dados Karlina Supelli ingkang miyos wonten ing Jakarta tanggal 15 Januari 1958 inggih punika salah satunggaling filsuf wanita ing Indonésia.
 Biografi 
Karlina nggayuh pendhidhikan sarjananipun ing babagan astronomi, Institut Teknologi Bandung amargi piyambakipun gadhah minat ingkang ageng kanggé sinau fisika, matematika, saha metafisika. Piyambakipun punika astronom wanita kaping setunggal ing Indonésia. Kejawi saking punika, piyambakipun ugi gadhah paningalan ingkang langkung wigati kanggé isu- isu kamanungsan.
Wiwit taun 1978, Karlina sampun remen ing dunya panalitèn ing babagan astronomi. Gelar Dhoktor astronomi dipunpikantuk saking pendhidhikanipun ing Universiti College of London, Inggris. Ing pinten- pinten taun salajengipun, Karlina lajeng nglirik babagan filsafat lan ing pungkasanipun saged ngiyataken disertasi dhoktoral filsafat ing Universitas Indonésia ing taun 1997
Wonten ing tanggal 19 Pebruari 1998, piyambakipun ingkang dados pandhega dhémonstrasi sesarengan kaliyan aktivis Suara Ibu Peduli ingkang nuntut supados reginipun susu mandhap. Amargi Karlina ugi aktip mbela kurban pemerkosaan haruhara Mèi 1998, piyambakipun lajeng késah dhateng Amérikah Sarékat kanggé nyuwun tulung supados pamaréntah AS mandheg kanggé ngirim senjata dhateng Indonésia. Karlina kaliyan aktivis-aktivis wanita Indonésia ugi sesarengan mandhapaken rezim Soeharto ngagem Suara Ibu Peduli. Piyambakipun ugi aktip kanggé mbela hak- hak masarakat Acèh saha Timor Timur saha para kurban pemerkosaan déning Tentara Indonésia.
Riwayat akademisipun ingkang salajengipun inggih dipuntujokaken ing babagan kawruh Filsafat. Karlina pikantuk gelar Dhoktor saking Universitas Indonésia kanthi irah- irahanipun disertasi: Wajah- Wajah Alam Semesta, Suatu Kosmologi Empiris Konstruktif di Universitas Indonésia (UI). Prof.Dr.Ing BJ Habibie inggih salah satunggaling promotor disertasinipun.

 Pendhidhikan 
 SMP Yuwati Bhakti, Sukabumi, Jawa Barat (1973)
 SMA XI Jakarta, kemudian pindah ke SMA II Bandung, Jawa Barat (1976)
 Fakultas Matematika dan Ilmu Pengetahuan Alam (MIPA) Jurusan Astronomi Institut Teknologi Bandung (1981)
 University College of London, Inggris, wonten ing babagan space science (MSc, 1989)
 University College of London, Inggris, Program Dhoktor
 Studi Filsafat Program Pascasarjana Universitas Indonésia (S2, 1992)
 Ilmu Filsafat Universitas Indonésia (S3, 1997)

 Padamelanipun 
 Sapunika: Pengajar tetep wonten ing Sekolah Tigggi Filsafat Driyarkara, Jakarta
 Asisten dhosèn luar biyasa ing Jurusan Astronomi Institut Teknologi Bandung (1979)
 Kepala Seksi Observasi Planetarium Jakarta (1982-1985)
 Badan Penerapan dan Pengkajian Teknologi (1986)
 Kepala Kelompok Ilmu Pengetahuan Alam ing Direktorat Pengkajian dan Penerapan Ilmu Dasar, BPPT, nalika pikantuk tugas mucal ing Inggris (1987 - 1988)
 Pengajar luar biyasa wonten ing Program Studi Filsafat, Program Pasca Sarjana Universitas Indonésia
 Pengajar luar biyasa wonten ing Program Studi Lingkungan kanggé mata kuliah filsafat lingkungan, Program Pascasarjana Universitas Indonésia
 Pengajar boten tetep ing mata kuliah filsafat ngèlmu dan metodologi ing Fakultas
 Cathetan suku 

Kategori:Astronom Indonésia
Kategori:Tokoh Wanita